
Republika Hrvatska
Trgovački sud u Splitu
Split, Sukoišanska 6


Poslovni broj: 4.St-400/2018-5
	
			      
	Trgovački sud u Splitu, po sucu tog suda Katarini Mikulić, kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom ZAKLADA ˝KARLO GRENC˝, OIB: 44674206010, Split, Obala Hrvatskog narodnog preporoda 10/II, 3. srpnja 2018., temeljem čl. 430. Stečajnog zakona (Narodne novine broj 71/15 i 104/17) objavljuje slijedeći

OGLAS 

I. Dužnik ZAKLADA ˝KARLO GRENC˝, OIB: 44674206010, Split, Obala Hrvatskog narodnog preporoda 10/II na dan 23. svibnja 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 5.176,54 kuna.

II. Pozivaju se osobe ovlaštene za zastupanje dužnika po zakonu da u roku od 15 dana od dana objave ovog oglasa na e-Oglasnoj ploči suda podnesu ovom sudu, pozivom na gornji poslovni broj spisa, javnobilježnički ovjerovljen popis imovine i obveza dužnika na propisanom obrascu. 

III. Pozivaju se vjerovnici dužnika da najkasnije u roku od 45 dana od dana objave ovog oglasa na e-Oglasnoj ploči suda, pozivom na gornji poslovni broj spisa, predlože otvaranje stečajnog postupka nad dužnikom.

IV. Ako osobe ovlaštene za zastupanje dužnika po zakonu u roku od 15 dana od dana objave ovog oglasa na e-Oglasnoj ploči suda ne podnesu popis imovine i obveza dužnika ili ako iz tog popisa proizlazi da dužnik ima imovinu koja nije dostatna za namirenje predvidivih troškova stečajnog postupka te ako u roku od 45 dana od dana objave ovog oglasa na e-Oglasnoj ploči suda nijedan vjerovnik ne predloži otvaranje stečajnog postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U tom slučaju sud će po službenoj dužnosti donijeti rješenje o otvaranju i zaključenju skraćenog stečajnog postupka nad dužnikom. 

U Splitu 3. srpnja 2018. 
				
	Sudac



	Katarina Mikulić 


DNA:
-  e-Oglasna ploča suda – 45 dana
-  u spis

